Lp Merike Joonsaar

Transpordiamet Meie: 22.10.2025 nr 7-6/183-1

**Taotlus uue tee projekteerimiseks (Uusküla, Alutaguse vald)**

Alutaguse vallas Uuskülas puudub ametlik teeregistrisse kantud tee, mis tagaks juurdepääsu 13111 Kauksi-Vasknarva teelt valla omandis olevatele Tanuma kü 12201:001:0745 ja Hermani kü 13001:001:0044 ning juurdepääsu Peipsi järve kallasrajale. Eraomandis olevate kinnisasjade omanikud kasutavad juurdepääsuna liikluspinnaks määratud Vinkli teed (pinnastee). Pärast uue tee ehitamist kantakse tee teeregistrisse ja kohanimeregistrisse kantud liikluspinna Vinkli tee ruumikuju korrastatakse. Uus tee tagab avaliku juurdepääsu pinnasteed kasutatavatele maaomanikele.

Piirkonnas on Alajõe Vallavolikogu 11.12.2014 otsusega nr 60 kehtestatud Kotka kinnistu detailplaneering, millega on moodustatud eraldi transpordimaa katastriüksus 12201:001:1115, millel puudub samuti ühendus riigimaanteega. Arvestades eelnevat, on vallavalitsus kaalunud uus tee asukoht siduda juba olemasoleva DP alusel moodustatud transpordimaa koridoriga. Uue tee ehitamiseks on vajalik projekteerida terviklahendus koos riigimaanteelt mahasõiduga (uus ristmik).

Eeltoodust lähtuvalt soovime Transpordiameti arvamust uue kavandatava tee (Kotka tee) asukoha

kohta ning tingimusi, millega tuleb arvestada tee-ehitusprojekti koostamisel.

Lugupidamisega

*/allkirjastatud digitaalselt/*

Tauno Võhmar

Vallavanem

Lisa 1: tee asukoht